
(Apspriešanās)
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C10‑0220/2025),
–	ņemot vērā Reglamenta 133. pantu,
–	ņemot vērā Budžeta kontroles komitejas ziņojumu (A10-0219/2025),
A.	tā kā Padome, 2025. gada 29. septembrī nosūtot vēstuli, ir apspriedusies ar Eiropas Parlamentu par Pierre Moscovici iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pārbaudīja Pierre Moscovici atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no Pierre Moscovici saņēma dzīves aprakstu, kā arī atbildes uz viņam nosūtīto rakstisko anketu;
C.	tā kā minētā komiteja 2025. gada 5. novembrī rīkoja Pierre Moscovici uzklausīšanu, kuras laikā viņš sniedza paziņojumu un pēc tam atbildēja uz komitejas locekļu jautājumiem,
1.	sniedz labvēlīgu atzinumu par Padomes priekšlikumu iecelt Pierre Moscovici par Revīzijas palātas locekli;
2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

